paragraph_text: Stephen "Steve" Percy Harris (Leytonstone, London, 12. ožujka 1956.), ili Arry za obožavatelje, je basist i glavni tekstopisac heavy metal sastava Iron Maiden. Osnovao je grupu kao tinejdžer 1975. On i gitarist Dave Murray su jedini izvorni članovi sastava aktivni i danas, nakon trideset godina. Radio je kao crtač za arhitekte u istočnom dijelu Londona, ali je odustao od svog posla radi osnivanja Iron Maidena. Tijekom sredine 1970.-ih bio je mlad nogometni igrač West Ham Uniteda. Talentiran je nogometni igrač, i njegovi kolege iz sastava tvrde da bi imao ozbiljnu nogometnu karijeru kada ne bi svirao bas.